Nitrik oksida

Nitrik oksida (nitrogen oksidaPDF atau nitrogen monoksida) merupakan sebatian kimia gas dengan formula kimia NO dan merupakan salah satu daripada oksida-oksida nitrogen. Sebatian ini juga merupakan radikal bebas dan boleh diwakili dengan formula kimia ·NO.

Nitrik oksida boleh terhasil melalui kilat dalam ribut petir dan dalam proses pembakaran. Selain itu, nitrik oksida merupakan molekul pengisyaratan dalam proses fisiologi dan patologi mamalia, termasuk manusia.

 Penghasilan 

Dalam bidang komersial, nitrik oksida boleh dihasilkan melalui proses pengoksidaan ammonia dengan platinum sebagai mangkin pada suhu 750–900 °C (biasanya pada 850°C).

4 NH3 + 5 O2 → 4 NO + 6 H2O

Dalam makmal pula, nitrik oksida boleh dihasilkan dengan mudah melalui proses penurunan asid nitrik dengan kuprum.

8 HNO3 + 3 Cu → 3 Cu(NO3)2 + 4 H2O + 2 NO

 Rujukan 

Kategori:Radikal bebas
Kategori:Kitaran nitrogen
Kategori:Sebatian nitrogen
Kategori:Oksida